2.1 ประวัติความเป็นมาและการเปลี่ยนแปลงที่สำคัญ

บริษัท อีโนเว รับเบอร์ (ประเทศไทย) จำกัด (มหาชน) จดทะเบียนก่อตั้งเป็นบริษัทจำกัด
เมื่อวันที่ 15 ธันวาคม 2512 ด้วยทุนจดทะเบียนเริ่มแรก 10 ล้านบาท
โดยเป็นการร่วมทุนระหว่างผู้ถือหุ้นไทยตระกูลลี้อิสสระนุกูลซึ่งมีความชำนาญและคุ้นเคยกับอุตสาหกรรมยานยนต์ในประเทศเป็นอย่างดีกับ
บริษัท อีโนเว รับเบอร์ จำกัด หนึ่งในผู้นำด้านการผลิตยางนอก-ยางในรถจักรยานยนต์
และชิ้นส่วนยางอื่นๆ ของญี่ปุ่น
เพื่อดำเนินธุรกิจผลิตยางนอก-ยางในรถจักรยานยนต์และชิ้นส่วนยางอุตสาหกรรมเพื่อใช้ในอุตสาหกรรมยานยนต์ภายใต้เครื่องหมายการค้า
“IRC” ให้กับผู้ประกอบยานยนต์ในประเทศและต่างประเทศ ต่อมาในปี 2531 บริษัทฯ
ได้เริ่มผลิตชิ้นส่วนยางเพื่อใช้ในอุตสาหกรรมอื่นๆ ที่ไม่ใช่อุตสาหกรรมยานยนต์ เช่น
อุตสาหกรรมอิเลคโทรนิค, อุตสาหกรรมเครื่องใช้ไฟฟ้า, และอุตสาหกรรมคอมพิวเตอร์
เพื่อเพิ่มโอกาสทางธุรกิจให้มากขึ้น

ภายใต้ความช่วยเหลือทางด้านเทคโนโลยีและวิศวกรรมของบริษัท อีโนเว รับเบอร์ จำกัด
ประเทศญี่ปุ่น ทำให้ผลิตภัณฑ์ของบริษัทฯ เป็นที่ยอมรับในคุณภาพที่ได้มาตรฐาน
ส่งผลให้ความต้องการในตลาดมีมากขึ้น
ผู้ถือหุ้นจึงมีมติเห็นชอบที่จะระดมเงินทุนจากประชาชนทั่วไปเพื่อขยายการลงทุน บริษัทฯ
จึงได้จดทะเบียนแปรสภาพเป็นบริษัทมหาชน เมื่อวันที่ 30 ธันวาคม 2536 ซึ่งปัจจุบันบริษัทฯ
มีทุนจดทะเบียนที่ชำระแล้ว 200 ล้านบาท มีมูลค่าหุ้นที่ตราไว้หุ้นละ 1 บาท

2.2 การเปลี่ยนแปลงและพัฒนาการที่สำคัญมีดังต่อไปนี้

พัฒนาการที่สำคัญของบริษัทฯ มีดังนี้

ปี 2539 - บริษัทฯ เพิ่มทุนจดทะเบียนจาก 100 ล้านบาทเป็น 200 ล้านบาท
เพื่อขยายสายการผลิตชิ้นส่วนยางอุตสาหกรรม

- ร่วมทุนกับ The Asian Inoue Rubber Pte. Ltd. (Singapore) และSao Vang
Rubber (Vietnam) Co., Ltd. จำนวน 1

  ล้านดอลลาร์สหรัฐ (10%) ก่อตั้ง The Inoue Rubber Vietnam Co., Ltd. หรือ Cong
  Ty Tnmm Cao Su Inoue Vietnam

  Co., Ltd. ขึ้นในประเทศเวียดนาม โดยมีทุนจดทะเบียน 10 ล้านดอลลาร์สหรัฐ
  เพื่อผลิตยางนอก-ยางใน (รถจักรยานยนต์,

  รถเข็น Barrow รถจักรยาน และ Hand Cart)

ปี 2541 - เดือนพฤษภาคมได้รับการรับรองระบบคุณภาพมาตรฐานสากล ISO 9002
สำหรับโรงงานผลิตชิ้นส่วนยางที่อำเภอวังน้อย

จังหวัดพระนครศรีอยุธยา

- เดือนพฤศจิกายนได้รับการรับรองระบบคุณภาพมาตรฐานสากล ISO9002
ในสายยางใน-ยางนอกรถจักรยานยนต์

- เดือนธันวาคม ได้รับการรับรองมาตรฐานผลิตภัณฑ์ยุโรป (E-Mark)

ปี 2542 - ได้รับการรับรองมาตรฐานอุตสาหกรรมผลิตภัณฑ์ยางนอก (ม.อ.ก.) 682/2540

ปี 2543 - ได้รับการรับรองมาตรฐาน QS 9000 สำหรับโรงงานผลิตชิ้นส่วนยางอุตสาหกรรม

ปี 2544 - เริ่มผลิตผลิตภัณฑ์ยางในบิวทิวชนิดไม่รั่ว (Tuff-Up หรือ Non-puncture Tube)
ซึ่งเป็นลิขสิทธิ์ของ IRC เพียงแห่งเดียวใน

  โลก และได้ก่อตั้งบริษัทย่อยแห่งใหม่คือบริษัท คินโนะ โฮชิ เอ็นจิเนียริ่ง
  จำกัดขึ้นเพื่อผลิตแม่พิมพ์ชิ้นส่วนยางอุตสาหกรรม

  ซึ่งบริษัทฯ ถือหุ้นในอัตราร้อยละ 99.99

ปี 2546 - ได้รับรางวัลสถานประกอบการดีเด่นระดับประเทศ จากกระทรวงแรงงานและสวัสดิการสังคม 2 รางวัล ได้แก่ รางวัลดีเด่น 

 ด้านแรงงานสัมพันธ์ และรางวัลดีเด่นด้านสวัสดิการแรงงาน ประจำปี 2546

- บริษัทฯ เริ่มสายการผลิตประกอบยางวงล้อรถจักรยานยนต์ ซึ่งเป็นการนำชิ้นส่วนวงล้อประกอบเข้าด้วยกันกับยางนอก

 และยางในเพื่อใช้ในการประกอบรถจักรยานยนต์ ปัจจุบันบริษัทฯ ประกอบวงล้อให้กับบริษัท ไทยซูซูกิ มอเตอร์ จำกัด 

 และบริษัท ไทยยามาฮ่า มอเตอร์ จำกัด

ปี 2547 - เปลี่ยนแปลงมูลค่าหุ้นที่ตราไว้ (Par) จาก 10 บาทต่อหุ้น เป็น 1 บาทต่อหุ้น
ทำให้หุ้นสามัญของบริษัทฯ เพิ่มขึ้นจาก 20

  ล้านหุ้น เป็น 200 ล้านหุ้น

ปี 2548 - ได้รับรางวัลองค์กรที่ดำเนินการอนุรักษ์พลังงานดีเด่นประจำปี 2548 (ENERGY
AWARDS) ประเภทโรงงานควบคุม

  หมวดอุตสาหกรรมเคมี โดยกรมพัฒนาพลังงานทดแทนและอนุรักษ์พลังงาน กระทรวงพลังงาน
  เพื่อยกย่องและแสดง

  ความชื่นชมผู้ที่มีผลงานดีเด่นในเรื่องการอนุรักษ์พลังงานและการใช้พลังงานอย่างมีประสิทธิภาพ

- ลงทุนซื้อเครื่องจักร 4-rolls-S- type calendar for tire fabric
เพื่อเพิ่มศักยภาพในการผลิตสินค้าคุณภาพได้มากขึ้น

ปี 2549 - ได้รับโล่ห์จากกระทรวงแรงงานที่ให้ความร่วมมือและสนับสนุน
“งานแข่งขันฝีมือแรงงานแห่งชาติ ครั้งที่ 21” ณ ศูนย์

  นิทรรศการและ การประชุมไบเทคบางนา

- ได้รับรางวัล Daikin Quality Award for Supplier Excellence Root Cause
Analysis and Best Quality Improvement

Activities จาก บริษัท ไดกิ้น อินดัสทรีส์ (ประเทศไทย) จำกัด

- ลงทุนเครื่องจักร Continuous Vulcanization Machine
ใช้เทคโนโลยีล่าสุดที่สามารถดำเนินการผลิตติดต่อกันตั้งแต่ต้น

  กระบวนการผลิตจนถึงจบกระบวนการในเครื่องจักรตัวเดียวมีประสิทธิภาพ,
  ความแม่นยำและคุณภาพสูงตามความ

  ต้องการของลูกค้า

ปี 2550 - บริษัทฯ และบริษัทย่อยได้รับการรับรองมาตรฐานการจัดการสิ่งแวดล้อม ISO
14001สำหรับโรงงานผลิต ชิ้นส่วนยางที่

อำเภอวังน้อย จังหวัดพระนครศรีอยุธยา

- ได้รับรองมาตรฐานแรงงานไทย (มรท.8001-2546)
ระดับพื้นฐานจากกระทรวงแรงงานและสวัสดิการสังคม

2.3 ภาพรวมการประกอบธุรกิจ

บริษัทฯ ประกอบธุรกิจผลิตและจำหน่ายผลิตภัณฑ์ยางเป็นหลัก
โดยได้รับการถ่ายทอดเทคโนโลยีทางการผลิตและความช่วยเหลือทางด้านวิศวกรรมจากบริษัท
อีโนเว รับเบอร์ จำกัด ประเทศญี่ปุ่น ผลิตภัณฑ์ยางของบริษัทฯ ประกอบด้วย

1. ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Parts)
ส่วนใหญ่เป็นชิ้นส่วนยางที่ใช้ในรถยนต์และรถจักรยานยนต์ เช่น ยางแท่นเครื่อง, ยางขอบกระจก,
ยางขอบประตู, ยางกันชน (Rubber Bumper) ประเก็นยาง (Gasket), จานระบายอากาศ
(Face Comp Drive), Metal Bush เป็นต้น
นอกเหนือจากชิ้นส่วนยางที่ใช้ในอุตสาหกรรมยานยนต์ ยังมีชิ้นส่วนยางที่ใช้ในอุตสาหกรรมอื่นๆ เช่น
ยางติดวาล์วทางเดินน้ำ, ยางหุ้มข้อต่อ, ยางพันท่อแอร์, ยางครอบวาล์วเครื่องใช้ไฟฟ้า เป็นต้น

2. ผลิตภัณฑ์ยางนอกรถจักรยานยนต์ (Motorcycle Tire)

3. ผลิตภัณฑ์ยางในรถจักรยานยนต์ (Motorcycle Tube)

4. ผลิตภัณฑ์วงล้อรถจักรยานยนต์ (Wheel Set Assembly)
เป็นการประกอบยางรถจักรยานยนต์ของบริษัทฯ เข้ากับวงล้อรถจักรยานยนต์ของลูกค้า
ก่อนส่งมอบให้กับลูกค้าเพื่อนำไปประกอบเข้ากับรถจักรยานยนต์ต่อไป บริษัทฯ ประกอบวงล้อให้กับ 2
บริษัท คือ ไทยซูซูกิ มอเตอร์ จำกัด และบริษัท ไทยยามาฮ่า มอเตอร์ จำกัด

บริษัทฯ มีสถานที่ผลิตอยู่ 2 แห่ง โดยแบ่งตามสายผลิตภัณฑ์ คือ
สายผลิตภัณฑ์ชิ้นส่วนยางเพื่อใช้ในอุตสาหกรรม ที่เลขที่ 157 ม.5 ถ.พหลโยธิน ต.ลำไทร
อ.วังน้อย จ.พระนครศรีอยุธยา และสายผลิตภัณฑ์ยางนอก-ยางในรถจักรยานยนต์
และวงล้อรถจักรยานยนต์ ที่เลขที่ 258 รังสิต-นครนายก 49 ต.ประชาธิปัตย์ อ.ธัญบุรี จ.ปทุมธานี

บริษัทฯ ได้รับการรับรองมาตรฐานในระดับสากลและการรับรองระบบการจัดการต่างๆ อาทิ
ระบบมาตรฐานทางยานยนต์ (QS 9000), มาตรฐานผลิตภัณฑ์อุตสาหกรรม (ม.อ.ก.),
มาตรฐานผลิตภัณฑ์ยุโรป (E-Mark), มาตรฐานระบบคุณภาพในการผลิต (ISO 9002), และในปี
2550 ได้รับมาตรฐานการจัดการสิ่งแวดล้อม (ISO 14001)

2.4 ภาพรวมและลักษณะการประกอบธุรกิจของบริษัทย่อย

บริษัทฯ มีบริษัทย่อย 3 แห่ง ซึ่งบริษัทฯ ถือหุ้นในอัตราร้อยละ 99.99 ได้แก่ บริษัท ไอ อาร์ ซี
(เอเชีย) รีเสิร์ช จำกัด, บริษัท ไอ อาร์ ซี ระยอง จำกัด, และบริษัท คินโนะโฮชิ เอ็นจิเนียริ่ง
จำกัด โดยมีรายละเอียดดังนี้

1. บริษัท ไอ อาร์ ซี (เอเชีย) รีเสิร์ช จำกัด

บริษัทฯ เล็งเห็นถึงความสำคัญของการวิจัยและพัฒนาผลิตภัณฑ์เป็นอย่างมาก
เพราะบริษัทเห็นว่าตลาดมีความต้องการในผลิตภัณฑ์ที่ค่อนข้างหลากหลาย ไม่ว่าจะในด้านประเภท,
ลักษณะ, และคุณภาพในระดับที่แตกต่างกันไป ทั้งนี้เพื่อวัตถุประสงค์ในการใช้งานที่ต่างกัน บริษัทฯ
จึงได้จัดตั้งบริษัท ไอ อาร์ ซี (เอเชีย) รีเสิร์ช จำกัด เมื่อวันที่ 18 กรกฎาคม 2538
เพื่อสนับสนุนให้บริการด้านการวิจัยและพัฒนาวัตถุดิบและผลิตภัณฑ์ของบริษัทฯ ร่วมกับบริษัท อีโนเว
รับเบอร์ จำกัด ประเทศญี่ปุ่น และลูกค้า

2. บริษัท ไออาร์ซี-ระยอง จำกัด

ก่อตั้งขึ้นในปี 2539 ที่นิคมอุตสาหกรรมสยามอีสเทิร์น อินดัสเตรียล พาร์ค
วัตถุประสงค์แรกตั้งเพื่อรองรับการเจริญเติบโตของลูกค้าและตลาดในประเทศ
ได้รับการส่งเสริมการลงทุนจากคณะกรรมการส่งเสริมการลงทุน (B.O.I.)
ในด้านการผลิตยางผสม แต่เนื่องจากการชะลอตัวทางเศรษฐกิจ บริษัทฯ จึงยังไม่ได้เปิดดำเนินการ
ดังนั้นบริษัทฯ จึงได้ขายที่ดินทั้งหมดและดำเนินการจดทะเบียนเลิกบริษัทต่อกรมพัฒนาธุรกิจการค้า
กระทรวงพาณิชย์แล้วเมื่อวันที่ 8 ตุลาคม 2550

3. บริษัท คินโนะโฮชิ เอ็นจิเนียริ่ง จำกัด

ก่อตั้งเมื่อวันที่ 9 พฤศจิกายน 2544 เพื่อผลิตแม่พิมพ์โลหะ
ขึ้นรูปโลหะสำหรับชิ้นส่วนยางสำหรับรถยนต์และรถจักรยานยนต์
และได้รับการส่งเสริมการลงทุนจากคณะกรรมการส่งเสริมการลงทุน (B.O.I.)
ปัจจุบันทำการผลิตให้แก่บริษัท อีโนเว รับเบอร์ (ประเทศไทย) จำกัด (มหาชน)

แผนภูมิการถือหุ้นบริษัท อีโนเว รับเบอร์ (ประเทศไทย) จำกัด (มหาชน) และบริษัทในเครือ

2.5 โครงสร้างรายได้

สำหรับโครงสร้างรายได้ของบริษัท แบ่งเป็น
ยอดจำหน่ายชิ้นส่วนยางเพื่อใช้ในอุตสาหกรรมคิดเป็นร้อยละ 55.06 ต่อยอดขาย,
ยอดจำหน่ายยางนอกรถจักรยานยนต์คิดเป็นร้อยละ 28.77 ต่อยอดขาย,
ยอดจำหน่ายยางในรถจักรยานยนต์คิดเป็นร้อยละ 9.59 ต่อยอดขาย,
และวงล้อรถจักรยานยนต์คิดเป็นร้อยละ 6.58 ต่อยอดขาย
สำหรับสัดส่วนระหว่างยอดจำหน่ายในประเทศและยอดส่งออกคิดเป็นร้อยละ 87.24 และ 12.76
ตามลำดับ ซึ่งรายละเอียดได้จำแนกไว้ดังต่อไปนี้

โครงสร้างรายได้จำแนกตามผลิตภัณฑ์

  --------------------------- ---------- -------- ---------- -------- ---------- --------
  ผลิตภัณฑ์                      ปี 2550              ปี 2549              ปี 2548     

                              ล้านบาท     %        ล้านบาท     %        ล้านบาท     %

  มูลค่าการจำหน่ายในประเทศ                                                          

  1. ชิ้นส่วนยางอุตสาหกรรม        2,643.97   54.17    2,425.32   53.77    2,181.23   57.07

  2. ยางนอกรถจักรยานยนต์        979.96     20.07    982.52     21.78    642.73     16.82

  3. ยางในรถจักรยานยนต์         313.31     6.42     270.28     5.99     217.66     5.70

  4. วงล้อรถจักรยานยนต์ (RIM)    321.07     6.58     320.50     7.11     329.76     8.63

  รวมมูลค่าการจำหน่ายในประเทศ    4,258.31   87.24    3,998.62   88.65    3,371.38   88.21

  มูลค่าการจำหน่ายต่างประเทศ                                                         

  1. ชิ้นส่วนยางอุตสาหกรรม        43.40      0.89     45.61      1.01     46.09      1.21

  2. ยางนอกรถจักรยานยนต์        424.31     8.70     324.80     7.20     285.91     7.48

  3. ยางในรถจักรยานยนต์         154.86     3.17     141.55     3.14     118.41     3.10

  4. วงล้อรถจักรยานยนต์ (RIM)    -          -        -          -        -          -

  รวมมูลค่าการจำหน่ายต่างประเทศ   622.57     12.76    511.96     11.35    450.41     11.79

  มูลค่าการจำหน่ายรวมทั้งหมด                                                          

  1. ชิ้นส่วนยางอุตสาหกรรม        2,687.37   55.06    2,470.93   54.78    2,227.32   58.28

  2. ยางนอกรถจักรยานยนต์        1,404.27   28.77    1,307.32   28.98    928.64     24.30

  3. ยางในรถจักรยานยนต์         468.17     9.59     411.83     9.13     336.07     8.79

  4. วงล้อรถจักรยานยนต์ (RIM)    321.07     6.58     320.50     7.11     329.76     8.63

  รวมมูลค่าการจำหน่ายทั้งหมด       4,880.88   100.00   4,510.58   100.00   3,821.79   100.00

  อัตราการเพิ่ม (ลด)             8.21%               18.02%              27.05%     
  ของมูลค่าการจำหน่าย                                                               
  --------------------------- ---------- -------- ---------- -------- ---------- --------

2.6 เป้าหมายการดำเนินธุรกิจ

มุ่งสู่การเป็นผู้นำในการผลิตและพัฒนาผลิตภัณฑ์ยางอีลาสโตเมอร์ในอุตสาหกรรม
และยางนอก-ยางในรถจักรยานยนต์ในภูมิภาคอาเซียน ภายใต้นโยบาย 7 ประการ ดังนี้

1. มีความปลอดภัยทั้งทางการทำงาน และสภาพแวดล้อม

2. สร้างสรรค์คุณภาพ ในผลิตภัณฑ์ทุกชิ้น ด้วยระบบคุณภาพ มาตรฐานสากล

3. ความพึงพอใจสูงสุด ต่อลูกค้าในทุกมิติของผลิตภัณฑ์ ได้แก่

3.1 ราคา / ต้นทุน ให้อยู่ในระดับที่แข่งขันได้ดีที่สุด

  3.2 คุณภาพให้อยู่ในระดับที่ดีที่สุด เมื่อเทียบกับเกณฑ์คุณภาพที่ลูกค้าตั้งไว้
  และเกณฑ์คุณภาพในบริษัทฯ

3.3 การจัดส่ง ให้อยู่ในระดับดีที่สุด เมื่อเทียบกับเกณฑ์การจัดส่งที่ลูกค้าตั้งไว้

3.4 การบริการ การบริการที่สัมฤทธิ์ผลอย่างดีที่สุดต่อลูกค้าตลอดเวลา

4. เพื่อยกระดับทีมบริหารให้มีประสิทธิภาพเต็มที่

5. ดำเนินการวิจัยและพัฒนาอย่างต่อเนื่อง เพื่อมุ่งสู่การเป็นผู้ออกแบบผลิตภัณฑ์ที่สร้างสรรค์

6. มีสถานะการเงินที่เข้มแข็ง และมีผลตอบแทนที่จูงใจผู้ถือหุ้น

7. มีส่วนร่วมในการพัฒนาชุมชน